**Ministru kabineta rīkojuma projekta**

**“Par Ministru kabineta 2016. gada 10. augusta rīkojuma Nr. 435**

**“Par Rīgas konferencei un citu pasākumu organizēšanai piešķirtā finansējuma izmantošanu” atcelšanu”**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts sagatavots pēc Ārlietu ministrijas iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru kabineta 2016. gada 10. augusta rīkojumu Nr. 435 “Par Rīgas konferencei un citu pasākumu organizēšanai piešķirtā finansējuma izmantošanu” (turpmāk – Rīkojums) tika piešķirts finansējums Eiropas Ārlietu padomei *(*angliski *– European Council on Foreign Relations)* (turpmāk – ECFR) 30 000 *euro* apmērā Rīgas konferences paralēlo pasākumu nodrošināšanai.  Tika plānots, ka Eiropas Ārlietu Padome sagatavos četrus pārdomu analītiskos materiālus par Austrumu partnerības pieredzes iespējamo pielietojumu Eiropas Savienības dienvidu kaimiņu virzienā, par Centrāleiropas un Baltijas valstu attīstības procesu pieredzes izmantošanu Eiropas austrumos un dienvidos.  Pamatojoties uz šajos ekspertu analītiskajos materiālos paustajām atziņām, bija plānots, ka “Rīgas konferences 2016” paralēlo pasākumu laikā Eiropas Ārlietu Padome organizēs šaura formāta semināru, aicinot tajā piedalīties svarīgākos Eiropas valstu analītiķus un politikas veidotājus gan no Eiropas Savienības ziemeļu, gan dienvidu valstīm, kā arī Austrumu partnerības valstīm.  Ārlietu ministrija un ECFR, izanalizējot plānoto pasākumu nopietnību un kontekstu, secināja, ka tos nav iespējams īstenot vienlaicīgi ar Rīgas konferenci (2016. gada 28.-29. oktobrī), jo sagatavošanās prasa krietni ilgāku laiku. Ārlietu ministrija un ECFR ir panākušas vienošanos, ka ieplānotos pasākumus organizēs 2017. gadā, sasaistot tos ar gatavošanos Austrumu partnerības samitam, kurš paredzēts Igaunijas prezidentūras Eiropas Savienības Padomē laikā.  Tā kā 2016. gadā netiks īstenoti ECFR organizētie pasākumi, nepieciešams atcelt Rīkojumu par finansējuma piešķiršanu ECFR. |
| 3. | Projekta izstrādē iesaistītās institūcijas | Ārlietu ministrija |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ārlietu ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts nemaina iesaistītās institūcijas funkcijas. Jaunas institūcijas netiek paredzētas, netiek likvidētas un nav ietekmes uz institūcijas cilvēkresursiem. |
| 3. | Cita informācija | Nav. |

Projekta II, III, IV, V un VI sadaļas – projekts šo jomu neskar.

Ārlietu ministrs Edgars Rinkēvičs

Vīza: valsts sekretārs Andrejs Pildegovičs

31.10.2016. 10:00

374

Signe Jansone

Ārlietu ministrijas

Plānošanas grupas padomniece

Tālr. 67016333, fakss 67828121

e-pasts: signe.jansone@mfa.gov.lv